# Grad Beograd

| **Grad Beograd** |
| --- |
|

|  |  |
| --- | --- |
|  |  |
| Zastava
 | Grb
 |

 |
| **Položaj Grada Beograda u Srbiji**
Položaj Grada Beograda u Srbiji Obuhvata severnu Šumadiju, istočni Srem i jugozapadni Banat. Sastoji se od 17 opština: Barajevo Voždovac Vračar Grocka Zemun Zvezdara Lazarevac Mladenovac Novi Beograd Obrenovac Palilula Rakovica Savski Venac Sopot Stari Grad Surčin Čukarica   Ima 169 naselja (18 gradskih i 151 seosko).

 |
| **Matična država** | Srbija
 |
| **Administrativni centar** | Beograd
 |
| **Najveći grad** | Beograd
 |
| **Službeni jezik** | srpski
 |
| **Službena pisma** | ćirilica, latinica
 |
| **teritorijalna jedinica Srbije** |  |
|  - Gradonačelnik
 | Siniša Mali
 |
| **Površina** |  |
|  - Ukupno | 3.227 km²
 |
| **Stanovništvo** |  |
|  - 2011 |  1.659.440
 |
|  - Gustina
 | 507,9/km²
 |
| **Valuta** | Dinar (`RSD`) (`100 para`)
 |
| **Vremenska zona** | UTC
 |
| **Internet domen** | www.beograd.org.rs, pozivni broj: +381 (0)11
 |

**Grad Beograd** ima status posebne teritorijalne jedinice u Srbiji sa svojom lokalnom samoupravom. Njegova teritorija podeljena je na 17 gradskih opština, od kojih svaka ima svoje lokalne organe vlasti. Beograd zauzima preko 3,6% teritorije Republike Srbije, a u njemu živi 21% ukupnog broja građana Srbije (ne uključujući Kosovo i Metohiju). Beograd je takođe ekonomski centar Srbije i središte srpske kulture, obrazovanja i nauke.
Prema Zakonu o regionalnom razvoju, okrug grada Beograd će dobiti i nadležnosti i status statističkog regiona.

## Stanovništvo

Prema procenama Republičkog zavoda za statistiku iz 2008. godine, na teritoriji grada Beograda živi ukupno 1.621.396 stanovnika. Od toga 1.322.629 stanovnika živi u urbanim sredinama, a 298.767 stanovnika u ruralnim sredinama.

Grad Beograd je specifičan po tome što svoje stanovništvo deli na one privilegovane u urbanoj sredini koji imaju sve dostupno 24 sata, i na one u ruralnoj sredini koji nemaju apsolutno nikakve uslove dostojne prestonice u 21 veku, to stanovništvo u ruralnom području ima čak i zaseban sistem javnog prevoza koji se drastično razlikuje od GSP, pa se može reći da je javni prevoz poseban vid diskriminacije stanovništva u ruralnom području Beograda.

Prema popisu iz 2002. godine, stanovnici Beograda su se izjasnili kao Srbi (1.417.187), Jugosloveni (22.161), Crnogorci (21.190), Romi (19.191), Hrvati (10.381), Makedonci (8.372) i Muslimani (4.617).

Iako postoje nekoliko religioznih zajednica u Beogradu, taj sklop je relativno homogen. Pravoslavna zajednica je daleko najbrojnija sa 1.429.170 vernika. Takođe ima i 20.366 muslimana i 16.305 katolika. Postojala je i velika jevrejska zajednica, ali nakon nacističke okupacije 1941. i velike emigracije Jevreja u Izrael, njihov broj je opao na 415. U Beogradu takođe ima i 3.796 protestanata.

## Geografija

Grad Beograd se sastoji iz dve geografski dosta različite celine. Severno od reka Save i Dunava nalazi se veliki ravničarski deo koji je u sklopu Panonske nizije. Južno od ovih dveju reka nalazi se brežuljkasto i brdovito zemljište Šumadije. Sredinom šumadijskog dela okruga, pa i samog grada, prolazi lanac Šumadijskog venca planina koji na jugu počinje Rudnikom, nastavlja se Bukuljom, a na teritoriji okruga ide linijom Kosmaj-Avala-Vračarski plato-Beogradska tvrđava. Kroz okrug protiču dve velike reke, Sava i Dunav, ali i veliki niz manjih reka.

## Znamenitosti

Mermerni stub na mestu smrti despota Stefana Lazarevića u dvorištu crkve u Markovcu
* za znamenosti grada Beograda pogledajte Znamenitosti Beograda
* opština Mladenovac:
	+ Spomen obeležje despotu Stefanu Lazareviću u obliku obeliska (selo Markovac) - 15. vek
* opština Sopot:
	+ Crkva svetog Nikole i srednjovekovne zidine iz doba despota Stefana Lazarevića (selo Sibnica) - 15. vek
	+ Crkva posvećena svetim apostolima Petru i Pavlu u kojoj je Arsenije III Čarnojević poslednji put pričestio Srbe pre prelaska u Austrougarsku (selo Nemenikuće) - 17. vek
	+ Spomen česma u mestu koje je Karađorđe zajedno sa seljanima među prvima oslobodio 1804. godine (selo Sibnica)
* opština Grocka:
	+ Staro urbano jezgro Grocke sa crkvom

## Privreda

Glavni nosilac privredne snage svakako čini sam grad. Međutim, teritorijalno najveći deo okruga čine rurarna i poljoprivredna poručja. Severni, panonski delo okruga je prepoznatljiv po intenzivnoj i dobro razvijenoj poljoprivedi. Južni deo je pored poljoprivrede, veoma poznat po voćarstvu i odličnim vinogorjima u podunavskom i šumadijskom delu okruga.

## Opštine grada Beograda

| Opština
 | Gustina naseljenosti (km²)
 | Stanovništvo (1991)
 | Stanovništvo (2002)
 | Gradske/Prigradske
 |
| --- | --- | --- | --- | --- |
| Barajevo | 116 | 20.846 | 24.641 | Prigradska
 |
| Čukarica | 1.080 | 150.257 | 218.508 | Gradska
 |
| Grocka | 261 | 65.735 | 75.466 | Prigradska
 |
| Lazarevac | 152 | 57.848 | 58.511 | Prigradska
 |
| Mladenovac | 155 | 54.517 | 52.490 | Prigradska
 |
| Novi Beograd | 5.311 | 218.633 | 367.773 | Gradska
 |
| Obrenovac | 172 | 67.654 | 70.975 | Prigradska
 |
| Palilula | 375 | 150.208 | 155.902 | Gradska
 |
| Rakovica | 3.193 | 96.300 | 99.000 | Gradska
 |
| Savski Venac | 3.036 | 45.961 | 42.505 | Gradska
 |
| Sopot | 74 | 19.977 | 20.390 | Prigradska
 |
| Stari Grad | 11.108 | 68.552 | 55.543 | Gradska
 |
| Surčin | Do 2004. bila deo opštine Zemun | Prigradska
 |
| Voždovac | 1.025 | 156.373 | 208.123 | Gradska
 |
| Vračar | 19.462 | 67.438 | 158.386 | Gradska
 |
| Zemun | 349 | 176.158 | 291.645 | Gradska
 |
| Zvezdara | 4.144 | 135.694 | 179.621 | Gradska
 |
| TOTAL | 502 | 1.552.151 | 2.076.124 |  |

## Reference